Document ID: 32000D0179

KOMISSION PÄÄTÖS,
tehty 14 päivänä helmikuuta 2000,
Tanskan, Saksan, Espanjan ja Ranskan tilien tarkastamisesta ja hyväksymisestä Euroopan maatalouden ohjaus- ja tukirahaston (EMOTR) tukiosastosta varainhoitovuonna 1998 rahoitettujen menojen osalta sekä päätöksen 1999/327/EY muuttamisesta
(tiedoksiannettu numerolla K(2000) 344)
(Ainoastaan espanjan-, tanskan-, saksan-, ja ranskankieliset tekstit ovat todistusvoimaisia)
(2000/179/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(1), sellaisena kuin se on viimeksi muutettuna asetuksella (EY) N:o 1287/95(2), ja erityisesti sen 5 artiklan 2 kohdan b alakohdan,
on kuullut rahastokomiteaa,
sekä katsoo seuraavaa:
(1) Asetuksen (ETY) N:o 729/70 5 artiklan 2 kohdan b alakohdan mukaan komissio tarkastaa ja hyväksyy mainitun asetuksen 4 artiklan 1 kohdassa tarkoitettujen maksajavirastojen tilit jäsenvaltioiden toimittamien tilinpäätösten, niiden ohella toimitettujen tarkastamiseen ja hyväksymiseen tarvittavien tietojen sekä toimitettujen tilien täydellisyyttä, tarkkuutta ja todenperäisyyttä koskevien todistusten perusteella.
(2) Jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja asetuksen (ETY) N:o 2776/88 kumoamisesta 16 päivänä helmikuuta 1996 annetun komission asetuksen (EY) N:o 296/96(3), sellaisena kuin se on viimeksi muutettuna asetuksella (EY) N:o 2236/98(4), 7 artiklan 1 kohdan mukaisesti varainhoitovuoden 1998 osalta otetaan huomioon menot, jotka jäsenvaltiot ovat suorittaneet 16 päivän lokakuuta 1997 ja 15 päivän lokakuuta 1998 välisenä aikana.
(3) Tanskan EU-Direktoratetin, Saksan Niedersachsenin, Espanjan Cantabrian ja Ranskan OFIVAL:n maksajavirastojen tilit, jotka koskivat Euroopan maatalouden ohjaus- ja tukirahaston (EMOTR) tukiosastosta varainhoitovuonna 1998 rahoitettuja menoja ja joita ei voitu hyväksyä tilien tarkastamista ja hyväksymistä koskevassa päätöksessä 1999/327/EY(5), jätettiin kyseisen päätöksen ulkopuolelle. Komissio voi kyseisten maksajavirastojen toimittamien tilinpäätösten ja liiteasiakirjojen perusteella nyt tehdä päätöksen tilien täydellisyydestä, tarkkuudesta ja todenperäisyydestä. Liitteessä I esitetään tarkastetut ja hyväksytyt määrät kunkin maksajaviraston osalta.
(4) Komissio on tarkastanut sille esitetyt tiedot ja ilmoittanut jäsenvaltioille tarkastustensa tuloksista sekä tarvittavista muutoksista.
(5) Neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95(6), sellaisena kuin se on viimeksi muutettuna asetuksella (EY) N:o 2245/1999(7), 7 artiklan 1 kohdan toisessa alakohdassa säädetään, että tämän päätöksen liitteen II mukaisesti kultakin jäsenvaltiolta perittävät määrät tai sille maksettavat määrät vähennetään tarkastamis- ja hyväksymispäätöksen jälkeisen toisen kuukauden menojen perusteella maksettavista ennakkomaksuista tai lisätään niihin.
(6) Asetuksen (ETY) N:o 729/70 5 artiklan 2 kohdan b alakohdan viimeisen kappaleen ja asetuksen (EY) 1663/95 7 artiklan 1 kohdan mukaisesti tämä päätös, joka on tehty kirjanpitotietojen perusteella, ei rajoita sellaisten myöhempien päätösten tekemistä, joilla jätetään yhteisön rahoituksen ulkopuolelle menot, joita ei ole suoritettu yhteisön sääntöjen mukaisesti,
ON TEHNYT TÄMÄN PÄÄTÖKSEN:
1 artikla
Tanskan EU-Direktoratetin, Saksan Niedersachsenin, Espanjan Cantabrian ja Ranskan OFIVAL:n maksajavirastojen EMOTR:n tukiosastosta rahoitettuja varainhoitovuoden 1998 menoja koskevat tilit tarkastetaan ja hyväksytään tämän päätöksen liitteen I mukaisesti.
2 artikla
EMOTR:n tukiosastosta varainhoitovuonna 1998 maksettujen menojen osalta Tanskalta, Saksalta, Espanjalta ja Ranskalta perittävät määrät tai kyseisille jäsenvaltioille maksettavat määrät määritetään tämän päätöksen liitteessä II.
3 artikla
Poistetaan päätöksen 1999/327/EY liitteen III Tanskaa, Saksaa, Espanjaa ja Ranskaa koskevat kohdat.
4 artikla
Tämä päätös on osoitettu Tanskan kuningaskunnalle, Saksan liittotasavallalle, Espanjan kuningaskunnalle ja Ranskan tasavallalle.
Tehty Brysselissä 14 päivänä helmikuuta 2000.

Labels: 18
15
4